text: দেশি পাঙ্গাশ (বৈজ্ঞানিক নাম: Pangasius pangasius) (ইংরেজি: Yellowtail catfish) হচ্ছে Pangasiidae পরিবারের Pangasius গণের একটি স্বাদুপানির মাছ।
  
  বর্ণনা
  মাথাটি মুখের কোণের পিছনে তার দৈর্ঘ্যের সমান বিস্তৃত। তুন্ড প্রায় গোলাকার। চোখ সরু চর্বি গঠিত পাতাযুক্ত এবং আংশিকভাবে মুখের কোণের নিচের স্তরে অবস্থিত। বক্ষকাটা পৃষ্ঠকাটার তুলনায় অধিক শক্তিশালী যা সম্মুখে ধারালো কিন্তু পশ্চাতে ছোট ছোট দাঁতযুক্ত। পুচ্ছপাখনা দ্বিবিভক্ত। চর্বিযুক্ত পাখনা ছোট। পার্শ্বরেখা সম্পূর্ণ (Bhuiyan, 1964) দেহের পৃষ্ঠভাগ ঈষৎ হলুদাভ-সবুজ, পার্শ্বদিক থেকে রুপালি রক্তবর্ণের প্রতিফলন আসে, মাথার পার্শ্বভাগ সোনালি আভাযুক্ত, পাখনাগুলো হালকা লালচে-হলুদ বর্ণের হয়।
  
  বিস্তৃতি
  এই প্রজাতির মাছ বাংলাদেশ, ভারত, পাকিস্তান এবং মায়ানমারে পাওয়া যায়।
  
  স্বভাব ও আবাসস্থল
  এরা রাক্ষুসে প্রকৃতির মাছ। স্বাদুপানি থেকে স্বাদুপানিতে অভিপ্রায়ন ঘটে। বর্ষার সময় মোহনা অঞ্চলে এদের প্রজনন ঘটে। বড় বড় নদীর নিচু অংশ এবং মোহনায় পাওয়া যায়।
  
  বাংলাদেশে বর্তমান অবস্থা এবং সংরক্ষণ 
  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
  
  আরও দেখুন 
   বাংলাদেশের মাছের তালিকা
   বাংলাদেশের সংরক্ষিত মাছের তালিকা
   বাংলাদেশের স্বাদুপানির মাছের তালিকা
  
  তথ্যসূত্র
  
  বিষয়শ্রেণী:স্বাদু পানির মাছ
  বিষয়শ্রেণী:বাংলাদেশের মাছ
  বিষয়শ্রেণী:ভারতের মাছ
  বিষয়শ্রেণী:পাকিস্তানের মাছ
  বিষয়শ্রেণী:মায়ানমারের মাছ
title: দেশি পাঙ্গাশ